ગિરનારના જંગલમાં છેલ્લી ઈ.સ.૧૯૯૫ની વન્ય પ્રાણીઓની વસ્તી ગણતરી પ્રમાણે ૧૩ જેટલા સિંહ તથા સિંહ પછીનું હિંસકપ્રાણી દીપડો જે ઘણા લુચ્ચા અને સ્વાર્થી કહેવાય તે દિપડા પ્રાયઃ ૧૬ જેટલા હતા. જે ઉંચા ઝાડ ઉપર કે બખોલમાં જોવા મળી શકે છે. હરણ – ૭, ચિત્તલ – ૫, સાબર – ૯૪, નીલગાય – ૯૪, અને જંગલીભૂંડ – ૧૭૪ જેટલા હતા. આ સિવાય જંગલીબિલાડી, વાંદરા, શિયાળ, સસલા, નોળિયો, કાચબો જેવા ઘણા પ્રાણીઓ અહીં નિશ્ચિત મને વસે છે. મોર, તેતર, બગલા, ગીધ, ચકવો, ઘુવડ, બાજ, મેના, લક્કડખોદ જેવા ઘણા પક્ષીઓ અહીં વસે છે. પાટલાઘો, ચંદનઘો, મગર, નાગ, ચિતળ, અજગર, કાળોતરો જેવા પેટે છલ્નારા પ્રાણીઓ પણ અહીં સારા પ્રમાણમાં વસે છે.